CELEX: C2007/269/27
Language: el
Date: 2007-11-10 00:00:00
Title: Υπόθεση C-234/06 P: Απόφαση του Δικαστηρίου (τέταρτο τμήμα) της 13ης Σεπτεμβρίου 2007 — Il Ponte Finanziaria SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) (ΓΕΕΑ) F.M.G. Textiles Srl πρώην Marine Enterprise Projects — Società Unipersonale di Alberto Fiorenzi Srl (Αίτηση αναιρέσεως — Κοινοτικό σήμα — Καταχώριση του σήματος BAINBRIDGE — Ανακοπή ασκηθείσα από τον δικαιούχο προγενέστερων εθνικών σημάτων που έχουν ως κοινό στοιχείο τη λέξη Bridge — Απόρριψη της ανακοπής — Οικογένεια σημάτων — Απόδειξη της χρήσεως — Έννοια της φράσεως σήματα αμυντικού χαρακτήρα )

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/14
            
         Απόφαση του Δικαστηρίου (τέταρτο τμήμα) της 13ης Σεπτεμβρίου 2007 — Il Ponte Finanziaria SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) (ΓΕΕΑ) F.M.G. Textiles Srl πρώην Marine Enterprise Projects — Società Unipersonale di Alberto Fiorenzi Srl
   (Υπόθεση C-234/06 P) (1)
   
   (Αίτηση αναιρέσεως - Κοινοτικό σήμα - Καταχώριση του σήματος BAINBRIDGE - Ανακοπή ασκηθείσα από τον δικαιούχο προγενέστερων εθνικών σημάτων που έχουν ως κοινό στοιχείο τη λέξη «Bridge» - Απόρριψη της ανακοπής - Οικογένεια σημάτων - Απόδειξη της χρήσεως - Έννοια της φράσεως «σήματα αμυντικού χαρακτήρα»)
   (2007/C 269/27)
   Γλώσσα διαδικασίας: η ιταλική
   Διάδικοι
   
      Προσφεύγουσα: Il Ponte Finanziaria SpA (εκπρόσωποι: P. L. Roncaglia, A. Torrigiani Malaspina και M. Boletto δικηγόροι)
   
      Λοιποί διάδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα σχέδια και υποδείγματα) (εκπρόσωποι: O. Montalto και M. Buffolo) F.M.G. Textiles Srl πρώην Marine Enterprise Projects — Società Unipersonale di Alberto Fiorenzi Srl (εκπρόσωπος: D. Marchi δικηγόρος)
   Αντικείμενο της υποθέσεως
   Αίτηση αναιρέσεως ασκηθείσα κατά της αποφάσεως του Πρωτοδικείου (τέταρτο τμήμα) της 23ης Φεβρουαρίου 2006 στην υπόθεση T-194/03, Il Ponte Finanziaria SpA κατά ΓΕΕΑ, με την οποία το Πρωτοδικείο απέρριψε προσφυγή ακυρώσεως που άσκησε ο δικαιούχος των λεκτικών, εικονιστικών και τρισδιαστάτων σημάτων «Bridge», «Old Bridge», «The Bridge Basket», «THE BRIDGE», «The Bridge», «FOOTBRIDGE», «The Bridge Wayfarer» και «OVER THE BRIDGE», για προϊόντα υπαγόμενα στις κλάσεις 18 και 25 κατά της αποφάσεως R 1015/2001-4 του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 17ης Μαρτίου 2003, περί απορρίψεως της προσφυγής που είχε ασκηθεί κατά της αποφάσεως του τμήματος ανακοπών το οποίο απέρριψε την ανακοπή κατά της αιτήσεως καταχωρίσεως του εικονιστικού σήματος «Bainbridge» για τα υπαγόμενα στις κλάσεις 18 και 25 προϊόντα.
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Ponte Finanziaria SpA στα δικαστικά έξοδα.
            
         
      (1)  ΕΕ C 178 της 29.7.2006.